
CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 14.12.2001

Nr. 188

R A P O R T

asupra proiectului de Lege privind aprobarea Ordonanţei 
de urgenţă nr.28/2000 pentru modificarea şi completarea 
Legii nr.70/1991 privind alegerile locale.
 

Cu adresa nr.188 din 17 aprilie 2000, înregistrată sub nr.426/XVIII/11 din 17 aprilie 2000, Comisia juridică, de disciplină şi imunităţi, a fost sesizată spre  dezbatere în fond cu proiectul de Lege pentru aprobarea Ordonanţei de urgenţă a Guvernului nr.28/2000 pentru modificarea şi completarea Legii nr.70/1991 privind alegerile locale.



Ordonanţa de urgenţă a Guvernului, supusă dezbaterii, are ca obiect de reglementare modificarea şi completarea unor dispoziţii ale Legii nr.70/1991 privind alegerile locale, referitoare la modalitatea şi condiţiile exercitării dreptului la vot pentru militarii în termen.



Cu adresa nr.403/MRP/ din  9 februarie 2001, Guvernul României a transmis punctul de vedere favorabil asupra proiectului de lege.



Consiliul  legislativ a avizat favorabil proiectul de  ordonanţă de urgenţă, cu avizul nr.382/8.04.2000



Cu avizul nr.1363/XVIII/6 din 2 octombrie 2000, Comisia pentru administraţie publică, amenajarea teritoriului şi echilibru ecologic, a avizat favorabil proiectul de lege.



Cu avizul nr.157/XVIII/5 din 17 mai 2000, Comisia pentru drepturile omului, culte şi problemele minorităţilor naţionale, a avizat favorabil proiectul de lege.



Potrivit prevederilor art.60 din Regulamentul camerei Deputaţilor, membrii comisiei au examinat proiectul de lege în şedinţa din 14 decembrie 2001. La dezbatere a participat, în calitate de invitat din partea Ministerului Administraţiei Publice, - domnul Ionel Fleşariu – secretar de stat.



În urma exprimării punctelor de vedere de către membrii comisiei şi de către reprezentantul Ministerului Administraţiei Publice, s-a hotărât, cu unanimitate de voturi, ca proiectul de Lege privind aprobarea Ordonanţei de urgenţă a Guvernului nr.28/2000 pentru modificarea şi completarea Legii nr.70/1991 privind alegerile locale, să fie supus dezbaterii plenului Camerei Deputaţilor, în forma prezentată de iniţiator.



În raport de obiectul  de reglementare, proiectul de lege face parte din categoria legilor organice.

PREŞEDINTE,

dr. Ionel OLTEANU

